Demokraatlikuks eeskujuks sobikski Põhjamaadest Eestile eelkõige Taani, kus heaoluriiki täiendab tugev vabamõtlemise, rahvahariduse ja kodanikujulguse traditsioon ning sügav soov demokraatlikke  väärtusi kaitsta. Taanlane on trotslik nii oma valitsejate kui ka võõra võimu vastu, tõestades, et vabaduse ideaal ja nõrgemate kaitsmine pole omavahel vastuolus. Kui Hitler vallutas Taani II MS ajal ning nõudis, et juudid märgitaks kuusnurgaga, teatasid taanlased, et panevad kõik kuusnurga rinda, kuningast alates. Hiljuti näitasid taanlased üles sarnast trotsi sõnavabaduse kaitsel usufanaatikute surve vastu.